《九月三日奉天门早朝得赐宝镪》
明代·董纪

香蔼天门卫仗閒，例随鹓鹭入朝班。侍仪引进名初奏，给事传宣赏就颁。

宫扇受风开雉尾，衮衣耀日动龙颜。腐儒何幸遭明圣，得预观光禁阙间。

作者简介：董纪，明字良史，后以字行，更字述夫，号一槎，上海人。洪武（一三六八至一三九八）中任江西按察佥事。善草书。著西郊笑端集。《书史会要、大观录》